
МИНИСТЕРСТВО  НА  ЗЕМЕДЕЛИЕТО И ХРАНИТЕ
ИЗПЪЛНИТЕЛНА  АГЕНЦИЯ  ПО  ГОРИТЕ

РЕГИОНАЛНА  ДИРЕКЦИЯ  ПО  ГОРИТЕ  гр. ШУМЕН

гр. Шумен, ул. “Любен Каравелов” № 28а, п. к. 9700, тел. 054/800 703, ел. поща: rugshumen@iag.bg


           О Б Я В Л Е Н И Е

Регионална дирекция по горите - Шумен, гр. Шумен, ул. “Любен Каравелов” № 28 „а“, на основание чл. 10 а, ал. 2 от ЗДСл, чл. 13 и чл. 14 от Наредбата за провеждане на конкурсите и подбора при мобилност на държавни служители и Заповед № РД05-00159/24.09.2026 г. на Директора на Регионална дирекция по горите – Шумен, 
О Б Я В Я В А   К О Н К У Р С

За длъжността: Главен горски инспектор към Специализирана администрация, Дирекция „Горско стопанство” на РДГ Шумен.
             Брой работни места, за които се обявява конкурса – 1 /една / щатна бройка за изнесено звено „Търговище“.
І. Минималните и специфични изисквания, предвидени в нормативните актове за заемане на длъжността:

1. Минимални изисквания:

1.1. Да отговаря на условията по чл. 7 от Закона за държавния служител;

1.2. Да има придобито Висше, лесовъдско образование по смисъла на Закона за горите, минимална образователна степен – Бакалавър, специалност от професионално направление “Горско стопанство“;

1.3. Професионален опит – 2 /две/години в сферата на горското стопанство;

1.4. Ранг – IV младши;

             2. Специфични изисквания за заемане на длъжността:

2.1 Да отговаря на условията по чл. 198 от Закона за горите и чл. 30 от Наредба № 1 от 30.01.2012 г. за контрола и опазването на горските територии.
II. Начин за провеждане на конкурса:

 - Решаване на тест и интервю. 

На основание чл. 14, ал. 4 от Наредбата за провеждане на конкурсите и подбора при мобилност на държавни служители българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
III. Необходими документи:
1. Заявление за участие по образец /Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители; 

             2. Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители;

3. Копия от документи за придобитата образователно-квалификационна степен;
             4. Копия от документи, удостоверяващи продължителността на професионалния опит;
5. Автобиография европейски формат – CV;
6. Медицинско свидетелство от лечебно заведение, удостоверяващо, че лицето:

а/ не страда от психически разстройства;
б/ през последните три години не е настанявано принудително в лечебно заведение по глава пета, раздел ІІ от Закона за здравето и не е лекувано за употреба на наркотични вещества; 

7. Документ от Районен съд по местоживеене, удостоверяващ, че:

а/ срещу лицето няма наложени мерки за защита по Закона за защита от домашното насилие;
б/ лицето не е нарушавало обществения ред три или повече пъти, за което са му налагани административни наказания;
8. Копие от свидетелство за управление на моторно превозно средство;      
9. Медицинско свидетелство;
Забележка: За участие в конкурса се допуска и кандидат, който не е получил документа по т. 6, буква “б“ и т. 7, но представи декларация по образец (приложение № 11) от Наредба № 1 от 30.01.2012 г. за контрола и опазване на горските територии.
IV. Място и срок за подаване на документите:
1. Подаването на заявлението и приложенията към него се извършва в Регионална Дирекция по горите – Шумен, намираща се  в гр. Шумен, ул. „Любен Каравелов“ № 28 „а“ – Деловодство ет. 2, лично или чрез пълномощник (нотариално заверено пълномощно), в 11 дневен срок от публикуване на обявлението за конкурса. 

Документите могат да бъдат подадени и по електронен път, на електронен адрес: rugshumen@iag.bg, като заявлението и декларацията трябва да бъдат подписани от кандидата с електронен подпис. В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.


С входящ номер и дата се регистрират само заявленията подадени в срок, към които са представени всички посочени в тях документи.

2. Краен срок: 05.10.2026 г., 17:00 часа.  
             Образци на заявление за участие в конкурса и декларация съгласно нормативните изисквания могат да се получат от деловодството на РДГ – Шумен или на интернет страница: www.rugshumen.iag.bg. 
V.  Кратко описание на длъжността: 

Главен горски инспектор: Осъществява непосредствен контрол по прилагане на Закона за горите по отношение на всички дейности в горските територии, както и върху съхранението, транспортирането и преработването на дървесина и недървесни горски продукти. Осъществява контролните си функции под прякото ръководство на служители от по-високи длъжностни нива. Организира работата на горските инспектори, предотвратява и установява нарушения на разпоредбите на Закона за горите /ЗГ/, Закона за лова и опазване на дивеча /ЗЛОД/, Закона за рибарството и аквакултурите /ЗРА/, Закона за защитените територии /ЗЗТ/, Закона за биологичното разнообразие /ЗБР/ и Закона за лечебните растения /ЗЛР/, както и подзаконовите нормативни актове издадени въз основа на тях.

VI. Минимален размер на основната месечна заплата – 620,20 (шестстотин и двадесет евро и двадесет евро цента) евро, като размерът на основната месечна заплата ще бъде определен в зависимост от професионалният опит на държавния служител, съгласно чл. 67, ал.4 от Закона за държавния служител и Наредбата за заплатите на служителите в държавната администрация.

VII. Общодостъпно място, за обявяване на списъците или други съобщения във връзка с конкурса:

Обявлението, списъците или други съобщения във връзка с конкурса ще се обявяват на електронната страница на РДГ - Шумен и информационното табло в сградата на РДГ – Шумен, ул. „Любен Каравелов” № 28 „а“ 

При подаване на документите на кандидатите се предоставя длъжностна характеристика за конкурсната длъжност.
ИНЖ. ЕМИЛ ГЕЛОВ      / П /

ДИРЕКТОР НА РДГ – ШУМЕН

НД/ДАПФРД
